ભગવાન વેદવ્યાસ રચિત 18 પુરાણો પૈકીનું એક પુરાણ એવા વિષ્ણુ પુરાણમાં કળીયુગનું વર્ણન કરવામાં આવ્યું છે. કળીયુગના આ વર્ણનમાં અત્યારે જે ગરમી પડી રહી છે તેનો ઉલ્લેખ કરવામાં આવ્યો છે. વિષ્ણુ પુરાણમાં જણાવવામાં આવ્યું છે કે, કળિયુગ જેમ જેમ અંત તરફ આગળ વધશે, સૃષ્ટિ પ્રલય તરફ વધતી જશે. જળપ્રલય પહેલા ગરમી સૃષ્ટિને વિનાશ તરફ લઈ જશે. ભગવાન વિષ્ણુ સૂર્યના સતરંગી કિરણોમાં સમાઈ જશે, જેનાથી ગરમી એટલી બધી વધી જશે કે ભયાનક અકાળની સ્થિતિ ઊભી થશે. આકાશમાંથી વરસાદનાં એક એક ટીપાં માટે લોકો તરસશે, પરંતુ આકાશમાંથી જળ નહિ વરસે અને અનાવૃષ્ટિથી ખેતીનો નાશ થઈ જશે.